Ροέζ ντε Κλερ

Η Ροέζ/Ρόουοχιζ ντε Κλερ, αγγλ.: Rohese de Clare (απεβ. πριν από το 1166) ήταν μέλος τού πλούσιου και ισχυρού Αγγλο-Νορμανδικού Οίκου ντε Κλερ, και ένθερμη προστάτιδα τού αβαείου τού Μονμάουθ.

 Ο βίος της 
Η Ροέζ ήταν κόρη τού Γιλβέρτου ΦιτςΡίτσαρντ ντε Κλερ (π. 1066– π. 1117) και τής Αντελίζας ντε Κλερμόν. Ο πατέρας της ήταν ένας ισχυρός Άγγλο-Νορμανδός βαρόνος, στον οποίο απονεμήθηκε ο τίτλος τού λόρδου τού Κάρντιγκαν στην Ουαλία, π. το 1107–1111. Η εκ πατρός γιαγιά της, Ροέζ Γκίφαρντ, ήταν μία από τις λίγες γυναίκες, που αναφέρονται στο Βιβλίο τής Κρίσης τού 1086 ως κάτοχος γης από μόνη της. 

Το  παντρεύτηκε τον Μπάντερον ΦιτςΓουίλιαμ τού Μονμάουθ.  Καθώς ο πατέρας της είχε ήδη αποβιώσει εκείνη την ημερομηνία,  ο γάμος εορτάστηκε στο Κάστρο Στρίγκυλ (Τσέπστοου), το οχυρό τού αδελφού της Γιλβέρτου ΦιτςΓκίλμπερτ ντε Κλερ, ο οποίος έδωσε τη νύφη. Women and Literature in Britain, 1150-1500, Ed. Carol M. Meale, Second Edition (Cambridge & New York: Cambridge University Press, 1996), p. 17

Η Ροέζ είναι ιδιαίτερα αξιοσημείωτη για τη γενναιοδωρία της προς το αβαείο τού Μονμάουθ, αμέσως μετά τον γάμο της. Ως παντρεμένη γυναίκα, ενήργησε μέσω τού συζύγου της, ο οποίος καταγράφει στο καταστατικό, ότι οι δωρεές έγιναν «από εμένα και τη σύζυγό μου, κατόπιν αιτήματός της... στην εορτή των Αγίων Πάντων, την ίδια ημέρα που παντρεύτηκε εμένα στο Στρίγκυλ».  Η δωρεά τέθηκε σε ισχύ «στην επόμενη εορτή τού Αγίου Μαρτίνου», σε μία τελετή στο Μονμάουθ, στην οποία παρευρέθηκαν οι αδελφοί τής Ροέζ, Γουόλτερ και Γιλβέρτος ντε Κλερ, και η σύζυγος τού Γιλβέρτου, Ισαβέλλα ντε Μπώμοντ William Dugdale, Monasticon Anglicanum, Vol 4, Eds. J. Caley, H. Ellis & B. Bandinel (London: Longman, Hurst, et al., 1823), pp. 596-597 (πρώην ερωμένη τού Ερρίκου Α΄). Η δωρεά αποτελούνταν από το ένα δέκατο των τακτικών εσόδων τής πόλης τού Μονμάουθ, που έπρεπε να καταβάλλεται σε δόσεις τρεις φορές το χρόνο.  Το 1144 η Ροέζ και ο Μπάντερον έκαναν περαιτέρω δωρεές στο αβαείο Μονμάουθ. 

 Οικογένεια 
Μαζί, η Ροέζ και ο Μπάντερον απέκτησαν τέσσερα καταγεγραμμένα παιδιά. Ο Γιλβέρτος ΦιτςΜπάντερον διαδέχθηκε τον πατέρα του ως κύριος τού Μονμάουθ.  Η Ροέζ τού Μονμάουθ παντρεύτηκε τον Ούγο ντε Λασύ, κύριο τού Μηθ π. το 1155, και απέκτησε οκτώ παιδιά. Συνέχισε την υποστήριξη τής μητέρας της στο αβαείο τού Μονμάουθ.  Λιγότερα είναι γνωστά για τούς γιους τους Πέυν (άκμασε το 1144 )  και Ροβέρτο (άκμασε το 1144). J. Horace Round, ed., Calendar of Documents Preserved in France: 918-1206: Anjou: part 2 (1899) no. 1143

Πρόγονοι

 Αναφορές 

Κατηγορία:Οίκος ντε Κλερ